Matvejus Gusevas

Matvejus Gusevas (, 1826 m. lapkričio 28 d. Viatkoje, Rusijos imperija – 1866 m. balandžio 22 d. Berlyne, Vokietija) – Vilniaus universiteto dėstytojas, Vilniaus observatorijos vedėjas, vienas iš astrofizikos pradininkų.

 Biografija 

Matvejus Gusevas gimė 1826 m. lapkričio 28 d. Viatkoje, Rusijos imperijoje. Baigęs Kazanės universitetą 1847 m., dirbo įvairių universitetų muziejuose, skaitė fizikos ir fizikinės geografijos kursų paskaitas. 1851 m. dalyvavo ekspedicijoje, kuri keliavo stebėti liepos 28 d. įvykusį visišką Saulės užtemimą Berdianske. 1850–1852 m. Gusevas dirbo Pulkovo observatorijoje, kuri išsidėsčiusi pietinėje Sankt Peterburgo dalyje.

Nuo 1852 m. Matvejus Gusevas dirbo Vilniaus universitete, prie Universiteto įkurtoje Vilniaus observatorijoje vedėjo pavaduotojo pareigose.

1859 m. M. Gusevas buvo išrinktas Vilniaus archeologų komisijos nariu.Памятная книга Виленской губернии на 1859 год. Вильна: Типография Осипа Завадзкого, 1859, p.52.

1865 m. Matvejus Gusevas tapo Vilniaus observatorijos vedėju.
1866 m. jis mirė Berlyne, pakeliui į sanatoriją.

 Mokslinė veikla 

Matvejus Gusevas tyrinėjo Saulės dėmių fotografijas, sukūrė vieną pirmųjų pasaulyje Saulės stebėjimo programų. Gusevas taip pat tyrinėjo Saulės vainiko prigimtį, protuberantus. Jis teisingai nuspėjo, jog protuberantai yra Saulės dariniai, t. y. plazmos žiedai, iškilę virš Saulės. Jis neigė tuo metu vyravusią teoriją, jog protuberantų prigimtis optinė.

Analizuodamas Mėnulio fotografijas, kurias jam padovanojo, besilankant Anglijoje, britų astronomas Varenas de la Rue, pirmą kartą pritaikė matematinį tyrimo metodą. Tyrė Mėnulio formą ir nustatė, jog jis nesferiškas – ištęstas Žemės kryptimi. Gusevas išleido knygą „Apie Mėnulio padėtį”. Gusevas taip pat tyrinėjo žvaigždžių judėjimą, Bangos lūžio klausimus. Jis stebėjo periodinius meteoritų kritimus.Matvejaus Gusevo biografija, skelbiama www.astronet.ru Matvejaus Gusevo biografija, skelbiama Visuotinėje lietuvių enciklopedijoje. 

Gusevas parašė Vilniaus observatorijos 100 metų apžvalgos istoriją.Matvejaus Gusevo biografija, skelbiama Visuotinėje lietuvių enciklopedijoje.  Į rusų kalbą jis išvertė Aleksanderio fon Humbolto veikalo „Kosmosas“ III tomą.

1860 m. Gusevas įsteigė žurnalą „Matematikos mokslų naujienlaiškis“, kuris buvo pirmasis Rusijos imperijoje tokio pobūdžio žurnalas.Matvejaus Gusevo biografija, skelbiama www.astronet.ru. 

Matvejaus Gusevo garbei pavadintas krateris Marse. Nasa fiksuotas Gusevo kraterio vaizdas Marse. 

 Išnašos 

 Literatūra 
 Stasė Matulaitytė. Baltijos astronomija, 2004, Nr. 13, p. 61-81. vok. kalba. 
 Колчинский И.Г., Корсунь А.А., Родригес М.Г. Астрономы: Биографический справочник. – 2-е изд., перераб. и доп. Киев: Наукова думка, 1986., p.512.

Kategorija:Rusijos astronomai
Kategorija:Vilniaus universiteto  dėstytojai
Kategorija:Astrofizikai